# Fejlec_uj_Habis_L

**…..** napirendi pont

# ELŐTERJESZTÉS

**„A tanulói lemorzsolódással veszélyeztetett intézmények támogatása” című kiemelt projekt óvodai alprojektjében való együttműködésre**

**Tisztelt Közgyűlés!**

Az Oktatási Hivatal (továbbiakban: OH) által megvalósított EFOP - 3.1.5-162016-00001 azonosítószámú „A tanulói lemorzsolódással veszélyeztetett intézmények támogatása” című kiemelt projekt (a továbbiakban: Projekt) az irányító szerv döntése és a pályázati felhívás kiegészítése következtében 2018. július 1. napjától óvodai fejlesztési feladatokkal, így 150 óvodai feladatellátási hely számára biztosított fejlesztő tevékenységekkel bővül. Ezek a módosítások lehetőséget biztosítanak majd arra, hogy

Eger Megyei Jogú Város Önkormányzata fenntartásában működő 4 óvoda

* Benedek Elek Óvoda Gyermeklánc Tagóvodája,
* Benedek Elek Óvoda Joó János Tagóvodája,
* Benedek Elek Óvoda „OVI-VÁR” Tagóvodája,
* Ney Ferenc Óvoda Epreskert utcai Tagóvodája

feladatellátási helye jól hasznosítható fejlesztésekben és egyéb támogatásokban részesülhessen.

A Projekt a köznevelés intézményrendszerének széles spektrumát fedik le az óvodáktól a középiskolákig. A Projekt célja a végzettség nélküli iskolaelhagyás csökkentése, az erre irányuló intézkedésekhez kapcsolódva kisgyermekkori nevelést támogató tevékenységek valósulnak meg az óvodákban.

A Projekt hozzájárul a minőségi neveléshez-oktatáshoz való hozzáférés javításához, az oktatás során megjelenő esélyegyenlőtlenségek csökkentéséhez. A Projekt a családok együttműködésére épít, családközpontú jó gyakorlatok összegyűjtésével, elterjesztésével továbbá az óvodai szakemberek fejlesztésével.

A **2018. július 1. napjától induló óvodai alprojekt** keretében támogatásokban részesülhetnek azok az óvodai feladatellátási helyek is, amelyekből jelentős számú gyermek kezdheti meg a tanulmányait a Projektbe már bevont iskolákban. Az óvodák bevonásával hosszútávon javítható a gyermekek későbbi tanulási sikeressége.

A Projekt, ezen belül az óvodai alprojekt főbb tervezett tevékenységei az óvodai intézményfejlesztésben:

* a bevont óvodák területi koordinációja,
* a bevont óvodákban a hátrányos és a halmozottan hátrányos helyzetű gyermekek közvetlen, célzott támogatása, a hátránycsökkentő óvodai nevelőmunka feltételeinek javítása,
* a potenciális tanulási zavart megelőző tevékenységek növelése, különösen a differenciált egyéni bánásmód intézményi jó gyakorlatainak terjesztésével, a sajátos nevelési igényű és/vagy beilleszkedési, tanulási, magatartási nehézséggel küzdő gyermekek esetében.

Az óvodai feladatellátási helyen dolgozó pedagógusok munkájának támogatása keretében:

* a kiválasztott óvodai nevelést folytató intézmények feladatellátási helyeire vonatkozóan helyzetelemzés, fejlesztési és intézkedési tervet készítésével,
* a fejlesztési folyamat támogatása az együttműködő intézményekben 2 fős komplex intézményfejlesztési irányítói munkacsoport koordinálásával,
* e munkacsoport tagjai az intézmény pedagógus munkatársai (intézményvezető, és/vagy tagintézményvezető és/vagy pedagógus), akik az OH részmunkaidős munkavállalóiként heti 6 órában, díjazás (munkabér és cafeteria) ellenében végzik majd tevékenységüket a megvalósítás időtartamában,
* az OH az óvodai intézményfejlesztési feladatok sikeres helyi megvalósításához óvodapedagógus végzettségű mentori támogatást biztosít,
* a bevont munkatársak részére akkreditált pedagógus továbbképzést biztosítunk.

Az esélyteremtés növeléséhez kapcsolódó óvodai támogatás keretében:

* tudástámogató tevékenységek szervezésére kerül sor (pl. műhelymunka)
* a gyermekek helyben történő egyéni fejlesztéséhez egyes óvodákban, speciális szakképzettségű szakemberek (pedagógiai asszisztens/gyógypedagógiai asszisztens) biztosítására kerül sor a Projekt ideje alatt,
* az intézmény helyi települési közösségére (elsősorban a szülőkre, családokra, másodsorban az ágazati, ágazatközi partnerekre) fókuszáló partnerség építése valósulhat meg.

A Projekt beavatkozásai a konvergenciarégiókra irányulnak, és a 2020-ban elérendő Európai Uniós tagállami vállalás által figyelembe vehető korcsoportnak a jelenleg megfelelő életkori csoportját célozzák.

Annak érdekében, hogy a végzettség nélküli iskolaelhagyás hazánkban az Európai Uniós célértékhez közelítsen a prevenciós tevékenységet már óvodában szükséges elkezdeni, megerősíteni.

**Az óvodai feladatellátási helyek Projektben való részvételének várható időtartama: 2018. október 1. - 2020. június 30.**

Az OH elkötelezett abban, hogy az óvoda sajátosságainak tiszteletben tartása mellett Eger Megyei Jogú Város Önkormányzatával együttműködve valósulhassanak meg a fentiekben bemutatott óvodai fejlesztési tevékenységek.

A Projekthez való csatlakozás feltétele az óvoda részére mellékelt Eger Megyei Jogú Város Önkormányzata aláírásával ellátott szándéknyilatkozat.

Az Együttműködési megállapodás megkötésének határideje 2018. október.

Kérem a Tisztelt Közgyűlést a határozati javaslat elfogadására.

Eger, 2018. június 18.

#### Habis László

**polgármester**

**Határozati javaslat:**

**1.**

Eger Megyei Jogú Város Önkormányzata Közgyűlése támogatja a Benedek Elek Óvoda Gyermeklánc Tagóvodája részvételét az EFOP - 3.1.5-162016-00001 azonosítószámú „A tanulói lemorzsolódással veszélyeztetett intézmények támogatása” című kiemelt projektben, egyben felhatalmazza a polgármestert az együttműködési szándéknyilatkozat aláírására.

Felelős: Habis László polgármester megbízásából

Dr. Palotai Zsuzsanna

Humán Szolgáltatási Iroda Vezetője

Határidő: 2018. június 30.

**2.**

Eger Megyei Jogú Város Önkormányzata Közgyűlése támogatja a Benedek Elek Óvoda Joó János Tagóvodája részvételét az EFOP - 3.1.5-162016-00001 azonosítószámú „A tanulói lemorzsolódással veszélyeztetett intézmények támogatása” című kiemelt projektben, egyben felhatalmazza a polgármestert az együttműködési szándéknyilatkozat aláírására.

Felelős: Habis László polgármester megbízásából

Dr. Palotai Zsuzsanna

Humán Szolgáltatási Iroda Vezetője

Határidő: 2018. június 30.

**3.**

Eger Megyei Jogú Város Önkormányzata Közgyűlése támogatja a Benedek Elek Óvoda „OVI-VÁR” Tagóvodája részvételét az EFOP - 3.1.5-162016-00001 azonosítószámú „A tanulói lemorzsolódással veszélyeztetett intézmények támogatása” című kiemelt projektben, egyben felhatalmazza a polgármestert az együttműködési szándéknyilatkozat aláírására.

Felelős: Habis László polgármester megbízásából

Dr. Palotai Zsuzsanna

Humán Szolgáltatási Iroda Vezetője

Határidő: 2018. június 30.

**4.**

Eger Megyei Jogú Város Önkormányzata Közgyűlése támogatja a Ney Ferenc Óvoda Epreskert utcai Tagóvodája részvételét az EFOP - 3.1.5-162016-00001 azonosítószámú „A tanulói lemorzsolódással veszélyeztetett intézmények támogatása” című kiemelt projektben, egyben felhatalmazza a polgármestert az együttműködési szándéknyilatkozat aláírására.

Felelős: Habis László polgármester megbízásából

Dr. Palotai Zsuzsanna

Humán Szolgáltatási Iroda Vezetője

Határidő: 2018. június 30.